《和石鼓宴士二首》
宋代·廖行之

江头秀木碧参空，喜见新晴到眼中。
秩秩北林筵有序，潭潭东阁礼尤崇。
广平元老今贤杰，江左夷吾正祖风。
况复赣君崇教养，清阴到处绿成丛。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。